ཕྱི་རྒྱལ་ལུང་པ་ཁ་ཤས་ནང་ལ་ཡ་རབས་སྤྱོད་བཟང་དང༌།བྱམས་པ་དང་སྙིང་རྗེ་ཞེས་བརྗོད་པ་ཡིན་ན།དེ་ཆོས་ཀྱི་བསླབ་བྱ་ལྟ་བུར་མཐོང་སྟེ་ཆོས་ལ་དོ་སྣང་མེད་མཁན་ཚོས་དེ་ལ་སྣང་ཆུང་བྱེད་ཀྱི་ཡོད།དེའི་འབྲས་བུ་ལ་མི་ཁོ་རང་བྱམས་སྙིང་རྗེས་ཕོངས་པའི་མི་ཞིག་ཆགས།དེས་རང་སྐྱིད་པ་ལ་བལྟ་རྒྱུ་མེད་ལ།སྤྱི་ཚོགས་ནང་ལའང་ཕན་ཐོགས་མེད་པ།གང་ལྟར་མདའ་དཀྲུགས་ཕུ་དཀྲུགས་བྱེད་མཁན་གྱི་མི་ཞིག་ཆགས་པའི་རྩ་བ་རྐྱེན་རྩ་བྱམས་སྙིང་རྗེའི་ཚོར་སྣང་གིས་ཕོངས་པའི་གནས་ཚུལ་ཡིན་པ་གསལ་པོ་རེད།